CELEX: 62009CA0249
Language: fi
Date: 2011-05-05 00:00:00
Title: Asia C-249/09: Unionin tuomioistuimen tuomio (kolmas jaosto) 5.5.2011 (Tartu Ringkonnakohusin (Viro) esittämä ennakkoratkaisupyyntö) — Novo Nordisk AS v. Ravimiamet (Ihmisille tarkoitetut lääkkeet — Direktiivi 2001/83/EY — Mainonta — Lääketieteellinen julkaisu — Valmisteyhteenvetoon sisältymättömät tiedot)

25.6.2011   
            
            
               FI
            
            
               Euroopan unionin virallinen lehti
            
            
               C 186/2
            
         Unionin tuomioistuimen tuomio (kolmas jaosto) 5.5.2011 (Tartu Ringkonnakohusin (Viro) esittämä ennakkoratkaisupyyntö) — Novo Nordisk AS v. Ravimiamet
   (Asia C-249/09) (1)
   
   (Ihmisille tarkoitetut lääkkeet - Direktiivi 2001/83/EY - Mainonta - Lääketieteellinen julkaisu - Valmisteyhteenvetoon sisältymättömät tiedot)
   2011/C 186/02
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Tartu Ringkonnakohus
   
      Pääasian asianosaiset
   
   
      Kantaja: Novo Nordisk AS
   
      Vastaaja: Ravimiamet
   
      Oikeudenkäynnin kohde
   
   Ennakkoratkaisupyyntö — Tartu Ringkonnakohus — Ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY (EYVL L 311, s. 67) 87 artiklan 2 kohdan tulkinta — Lääketieteellisessä julkaisussa olevat lääkkeiden määräämiseen oikeutetuille henkilöille suunnatut lääkemainokset — Mahdollisuus sisällyttää kyseisiin mainoksiin muita tietoja kuin niitä jotka ilmenevät valmisteyhteenvedosta
   
      Tuomiolauselma
   
   
               1)
            
            
               Ihmisille tarkoitettuja lääkkeitä koskevista yhteisön säännöistä 6.11.2001 annetun Euroopan parlamentin ja neuvoston direktiivin 2001/83/EY, sellaisena kuin se on muutettuna 31.3.2004 annetulla Euroopan parlamentin ja neuvoston direktiivillä 2004/27/EY, 87 artiklan 2 kohtaa on tulkittava siten, että sitä sovelletaan myös lääketieteellisistä julkaisuista tai muista tieteellisistä töistä otettuihin lainauksiin, jotka sisältyvät lääkkeen määräämiseen tai luovuttamiseen oikeutetuille henkilöille suunnattuun lääkemainontaan.
            
         
               2)
            
            
               Direktiivin 2001/83, sellaisena kuin se on muutettuna direktiivillä 2004/27, 87 artiklan 2 kohtaa on tulkittava siten, että siinä kielletään julkaisemasta lääkkeen määräämiseen tai luovuttamiseen oikeutetuille henkilöille suunnatussa lääkemainonnassa väitteitä, jotka ovat ristiriidassa valmisteyhteenvedon kanssa, mutta siinä ei edellytetä, että kaikki tässä mainonnassa esitetyt väitteet sisältyvät kyseiseen yhteenvetoon tai että ne voidaan johtaa siitä. Tällainen mainonta voi sisältää väitteitä, joilla täydennetään kyseisen direktiivin 11 artiklassa tarkoitettuja tietoja, sillä edellytyksellä, että
               
                           —
                        
                        
                           näillä väitteillä vahvistetaan tai tarkennetaan tietoja valmisteyhteenvedon kanssa yhdenmukaisella tavalla, muttei vääristellä niitä, ja
                        
                     
                           —
                        
                        
                           ne ovat kyseisen direktiivin 87 artiklan 2 kohdassa ja 92 artiklan 2 ja 3 kohdassa olevien vaatimusten mukaisia.
                        
                     
         
      (1)  EUVL C 220, 12.9.2009.